recursal/SuperWikiNEXT-32B huggingface dataset:
**คิม ซางฮุน** (เกาหลี: 김상현; ฮันจา: 金相賢; อังกฤษ: Kim Sang-Hyun) นักมวยสากลชาวเกาหลีใต้ เกิดเมื่อ 18 มกราคม พ.ศ. 2498 ที่เมืองปูซาน เกาหลีใต้ สถิติการชก 48 ครั้ง ชนะ 41 (น็อค 24) เสมอ 3 แพ้ 4

ประวัติ
-------

คิมขึ้นชกมวยสากลครั้งแรกเมื่อ 25 กันยายน พ.ศ. 2516 ชนะคะแนน ปาร์ก คยุงวูน ที่เกาหลีใต้ จากนั้น ขึ้นชกชนะรวดที่เกาหลีใต้ มีเสมอเพียงครั้งเดียวเท่านั้น จากนั้น ได้ขึ้นชิงแชมป์ OPBF รุ่นไลท์เวลเตอร์เวทเมื่อ 24 มกราคม พ.ศ. 2520 แพ้คะแนน วงโซ ซูเซโน ที่อินโดนีเซีย แต่คิมก็ยังขึ้นชกอย่างต่อเนื่องและชกชนะเป็นส่วนใหญ่ และได้ชิงแชมป์ OPBF รุ่นไลท์เวลเตอร์เวทอีกครั้งเมื่อ 23 กันยายน พ.ศ. 2521 ชนะคะแนน มอยเซส กันโตยา จากนั้น ขึ้นชกนอกรอบ ชนะน็อค ต้องตา เกียรติวายุภักษ์ ยก 4 จากนั้น ชิงแชมป์โลกรุ่นไลท์เวลเตอร์เวท WBC เมื่อ 30 ธันวาคม พ.ศ. 2521 ชนะน็อค แสนศักดิ์ เมืองสุรินทร์ ยก 13 ได้แชมป์โลกมาครอง หลังจากนั้น คิมชกป้องกันตำแหน่งได้ 2 ครั้ง ก่อนจะเสียแชมป์ไปเมื่อ 23 กุมภาพันธ์ พ.ศ. 2523 แพ้น็อค ซาอูล แมมบี ยก 14 ที่เกาหลีใต้

หลังจากเสียแชมป์โลก คิมขึ้นชิงแชมป์ OPBF รุ่นไลท์เวลเตอร์เวทที่ว่าง ชนะคะแนน แช คยุงฮวานเมื่อ 26 เมษายน พ.ศ. 2524 และชกป้องกันตำแหน่งไว้ได้ถึง 3 ครั้ง จากนั้นได้เดินทางไปชิงแชมป์โลกรุ่นไลท์เวลเตอร์เวท WBA ที่สหรัฐเมื่อ 2 เมษายน พ.ศ. 2526 แต่เป็นฝ่ายแพ้น็อค อารอน ไพรเออร์แค่ ยก 3 จากนั้นคิมก็แขวนนวมไป

เกียรติประวัติ
--------------

* แชมป์ OPBF รุ่นไลท์เวลเตอร์เวท
	+ ชิง 23 กันยายน 2521 ชนะคะแนน มอยเซียส กันโตเอีย ที่ เกาหลีใต้
* แชมป์โลกรุ่นไลท์เวลเตอร์เวท WBC
	+ ชิง 30 ธันวาคม 2521 ชนะน็อค แสนศักดิ์ เมืองสุรินทร์ ยก 13 ที่ เกาหลีใต้
	+ ป้องกันแชมป์ครั้งที่ 1, 3 มิถุนายน 2522 ชนะคะแนน ฟิตรอย กุยเซปปี้ ที่ เกาหลีใต้
	+ ป้องกันแชมป์ครั้งที่ 2, 3 ตุลาคม 2522 ชนะน็อค มาซาฮิโร โยกาอิ ยก 11 ที่ ญี่ปุ่น
	+ เสียแชมป์ 23 กุมภาพันธ์ 2523 แพ้น็อค ซาอูล แมมบี้ ยก 14 ที่เกาหลีใต้
* แชมป์ OPBF รุ่นไลท์เวลเตอร์เวท
	+ ชิง 26 เมษายน 2524 ชนะคะแนน แช คยุงฮวาน ที่ เกาหลีใต้
	+ ป้องกันแชมป์ครั้งที่ 1, 20 ธันวาคม 2524 ชนะคะแนน โทมัส อเมริโก ที่ เกาหลีใต้
	+ ป้องกันแชมป์ครั้งที่ 2, 25 เมษายน 2525 ชนะคะแนน แบก ซังฮยุน ที่เกาหลีใต้
	+ ป้องกันแชมป์ครั้งที่ 3, 8 สิงหาคม 2525 ชนะน็อค แฟลช โรมีโอ ยก 5 ที่ เกาหลีใต้
* เคยชิงแชมป์ต่อไปนี้แต่ไม่สำเร็จ
	+ ชิงแชมป์ OPBF รุ่นไลท์เวลเตอร์เวทเมื่อ 24 มกราคม 2520 แพ้คะแนน วองโซ ซูเซโน ที่ อินโด
	+ ชิงแชมป์โลกรุ่นไลท์เวลเตอร์เวท WBA เมื่อ 2 เมษายน 2526 แพ้น็อค อารอน ไพรเออร์ ยก 3 ที่ สหรัฐ

อ้างอิง
-------

* สถิติการชก boxrec.com เก็บถาวร 2012-10-10 ที่ เวย์แบ็กแมชชีน (อังกฤษ)
"**เหนื่อยเกินไปหรือเปล่า**" เป็นซิงเกิลที่ 5 ของวงดนตรีมายด์ จากอัลบั้ม *Master Peace* ออกจำหน่ายในวันที่ 7 ตุลาคม พ.ศ. 2556

เนื้อหาเพลงและดนตรี
-------------------

เพลง "เหนื่อยเกินไปหรือเปล่า" เป็นหนึ่งในเพลงเศร้าจากประสบการณ์ของคนใกล้ตัว ที่มีความพิเศษในเรื่องเนื้อหา และอารมณ์ของคนที่รักแอบรักแฟนชาวบ้าน เพลงนี้ถูกปรุงแต่งด้วยจังหวะดนตรีป็อปร็อก มุมใหม่ที่วงมายด์ไม่เคยเขียนมาก่อน และความพิเศษอีกอย่างหนึ่ง ที่วงมายด์ตั้งใจมอบให้กับแฟนเพลงก็คือ การนำแซกโซโฟนมาเป็นพระเอกในเพลงนี้ ทำให้เพลงนี้มีกลิ่นอายของเพลงกลางคืน

การตอบรับ
---------

เพลง "เหนื่อยเกินไปหรือเปล่า" ได้อันดับสูงสุดที่ 2 จากการจัดอันดับของซี้ดเอฟเอ็ม ในชาร์ตของ ซี้ดเอฟเอ็ม ชาร์ตท็อป 20 ประจำวันที่ 29 กันยายน พ.ศ. 2556 และอันดับสูงสุดที่ 4 จากการจัดอันดับของเวอร์จิ้นฮิตซ์ ในชาร์ตของ 95.5 เอฟเอ็ม เวอร์จิ้นฮิตซ์ ชาร์ตท็อป 40 ประจำวันที่ 13 ตุลาคม พ.ศ. 2556 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี

### ชาร์ต

| ชาร์ต (พ.ศ. 2556) | อันดับสูงสุด |
| --- | --- |
| ซี้ดเอฟเอ็ม ชาร์ตท็อป 20 | 2 |
| 95.5 เอฟเอ็ม เวอร์จิ้นฮิตซ์ ชาร์ตท็อป 40 | 4 |
| อีเอฟเอ็ม ชาร์ต 94 ท็อป แอรเพลย์ | 35 |
| OK HooK Chart Top 20 | 16 |
|

อ้างอิง
-------

1. ↑  "97.5 FM SEED CHART TOP 20 วันที่ 29 กันยายน 2556". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2014-12-24.
2. ↑  Virgin HitZ Chart HitZ 40 Bangkok วันที่ 13 ตุลาคม 2556 Virgin HitZ Chart
3. ↑  Hot New Chart EFM 94 เพลงฮิต 94 เพลง ประจำวันที่ 18 มกราคม 2557
4. ↑  OK HooK Chart Top 20 อันดับที่ 16 เพลง เหนื่อยเกินไปหรือเปล่า - Mild ขึ้นมาจากอันดับ 19 เมื่อสัปดาห์ที่แล้ว อยู่ในชาร์ตมาทั้งหมด 2 สัปดาห์
นักดนตรี
**คิม ดา-นี** (เกาหลี: 김다니; เกิด 23 ธันวาคม พ.ศ. 2542) หรือชื่อในวงการคือ **ดานี** เป็นนักร้องและนักแสดงชาวเกาหลีใต้ เป็นที่รู้จักอย่างดีในฐานะสมาชิกของกลุ่มย่อย *ที-อาราเอ็นโฟร์*

ประวัติ
-------

### ในวัยเด็ก

ดานีเกิดเมื่อวันที่ 23 ธันวาคม พ.ศ. 2542 เธออาศัยอยู่ในรัฐแคลิฟอร์เนีย 4 ปี และสามารถพูดภาษาเกาหลีและภาษาอังกฤษได้เป็นอย่างดี

### 2555–ปัจจุบัน

ดูเพิ่ม: ที-อารา
ดานีถูกพบโดยซีโอ คิม กวัง-ซู บนท้องถนนหลังจากการเดินทางไปยังเกาหลีใต้ในวันหยุดซึ่งเธอไปซื้อของกับพ่อแม่ของเธอ เธอได้รับการยืนยันว่าเป็นสมาชิกที่เก้าของ ที-อารา วันที่ 30 พฤษภาคม 2012 
หลังจากอารึมออกจากที-อาราและออกจากซับยูนิตย่อยที-อาราเอ็นโฟร์และเธอก็ได้เข้าไปอยู่ในซับยูนิตย่อยนั้น 
ดานีเองก็ได้มีโอกาสได้แสดงละครเรื่อง *โรงเรียนหัวใจใส* แต่ได้คำวิจารณ์ในเชิงลบ
ในปี พ.ศ. 2556 เธอยังได้ร้องเพลง "แคนยูเลิฟมี ?" กับวงไฟฟ์ดอลส์ด้วย

ผลงาน
-----

### ละครโทรทัศน์

| ปี | เรื่อง | บทบาท | เครือข่าย |
| --- | --- | --- | --- |
| 2556 | *โรงเรียนหัวใจใส* | นักเรียน | เคบีเอส |
| 2557 | *เพลงรักหัวใจเลิฟ* | อี มิน-อา | เคบีเอส |
|

### มิวสิกวิดีโอ

| ปี | ชื่อเพลง | ศิลปิน |
| --- | --- | --- |
| 2555 | "เดย์บายเดย์" | ที-อารา |
| 2556 | "แคนยูเลิฟมี ?" | ไฟฟ์ดอลส์ |
| 2557 | "ลิตเติลแอปเปิล" | ที-อารา |
| 2559 | "พิกมี" | โปรดิวซ์ 101 |
|

รายชื่อผลงานเพลง
----------------

| ปี | อัลบั้ม | เพลง | ร่วมกับ |
| --- | --- | --- | --- |
| 2556 | *เฟิสต์เลิฟ* | "แคนยูเลิฟมี ?" | ร่วมกับ ไฟฟ์ดอลส์ |

อ้างอิง
-------

1. ↑  "Core Contents Media reveals how T-ara's Dani was discovered". *Allkpop*. June 6, 2012.
2. ↑  "T-ara unveils new member, Dani". *Allkpop*. May 30, 2012.
3. ↑  "Dani to take Ahreum's place in T-ara N4". *Allkpop*. July 11, 2013.
4. ↑
**กระวานเทศ** (ชื่อวิทยาศาสตร์: *Elettaria cardamomum*) เป็นพืชล้มลุกในวงศ์ Zingiberaceae ชื่ออื่น ๆ เช่น กระวานแท้ เอลา ลูกเอ็ล ลูกเอ็น กระวานขาว กะวาน ส่วนของต้นเกิดมาจากการรวมตัวกันของกาบใบที่เจริญขึ้นมาเหนือดิน จนมีลักษณะเป็นกอ ใบรูปหอกเรียงสลับกัน ใบด้านหลังมีสีเข้มกว่าและเป็นมัน ผลมีลักษณะยาวรี รูปไข่ หัวท้ายแหลม ขนาดผลเส้นผ่าศูนย์กลางประมาณ 2 เซนติเมตร ยาวประมาณ 4 เซนติเมตร ผลแก่แห้งสีน้ำตาลเข้ม มีกลิ่นเฉพาะตัว ภายในแบ่งเป็น 3 ช่อง เมื่อนำผลตัดขวาง รอยตัดจะเป็นแบบสามเหลี่ยม ส่วนปลายผลจะงอนเหมือนจะงอยปากนก เมื่อแก่จะแตกตามยาวเป็น 3 ส่วน ภายในมีเมล็ดมาก แต่ละผลมี 15-20 เมล็ด มีสีน้ำตาลอมดำ อัดแน่นเป็นกลุ่ม รูปร่างเป็นสามเหลี่ยมแบน แข็ง ขนาดประมาณ 5 มิลลิเมตร มีเยื่อหุ้มเมล็ด เมล็ดมีกลิ่นหอมฉุน เผ็ดร้อน ภายในผลมีน้ำมันหอมระเหย ส่วนใหญ่อยู่ที่เมล็ด 

กระวานเทศมีสรรพคุณเป็นยา ตำรายาไทย ใช้ ผล บำรุงธาตุ กระจายโลหิต เสมหะ ขับลม แก้ท้องอืดเฟ้อ แก้อาการเกร็งของลำไส้ ในอังกฤษและสหรัฐอเมริกา ใช้เป็นยาขับลม ในจีนและอินเดีย ใช้เป็นยาขับลม และรักษาอาการผิดปกติของทางเดินปัสสาวะ แต่พบว่าเป็นพิษในหนู โดยหนูที่รับประทานสารสกัดเอทานอลของกระวานเทศ ในขนาด 0.3 มก/กก. เป็นเวลา 7 วัน ทำให้น้ำหนักของหนูลดลง

กระวานเทศเป็นหนึ่งในเครื่องเทศที่ราคาแพงที่สุด เป็นรองเพียงวานิลลาและหญ้าฝรั่น ประเทศผู้ส่งออกหลักได้แก่ กัวเตมาลา อินเดีย​ ศรีลังกา เนปาล ปาปัวนิวกีนี แทนซาเนีย

อ้างอิง
-------

1. 1 2  กระวานเทศ-ฐานข้อมูลเครื่องยา
2. ↑
**อ็อสคาร์ เดียร์เลอวังเงอร์** (เยอรมัน: *Oskar Dirlewanger*) เป็นเจ้าหน้าที่นายทหารเยอรมัน(เอ็สเอ็ส-โอเบอร์ฟือเรอร์)และอาชญากรสงคราม ผู้ทำหน้าที่เป็นผู้ก่อตั้งและผู้บัญชาการของหน่วยทหารนักโทษนาซีแห่งเอ็สเอ็สที่แสนเลวร้าย โหดเหี้ยม และป่าเถื่อน คือ กองพลน้อยเดียร์เลอวังเงอร์ ในช่วงสงครามโลกครั้งที่สอง ได้ทำหน้าที่ในโปแลนด์และที่อื่นๆในแนวรบด้านตะวันออก ชื่อของเขาได้เชื่อมโยงอย่างใกล้ชิดกับการก่ออาชญากรรมสงครามที่มีชื่อเสียงโด่งดังมากที่สุด เขายังได้ต่อสู้รบในสงครามโลกครั้งที่หนึ่ง ความขัดแย้งในช่วงหลังสงครามโลกครั้งที่หนึ่ง และสงครามกลางเมืองสเปน มีการรายงานว่าเขาได้เสียชีวิตในช่วงหลังสงครามโลกครั้งที่สอง ในขณะที่อยู่ภายใต้การดูแลของฝ่ายสัมพันธมิตร เห็นได้อย่างชัดเจนว่าถูกทำร้ายจนถึงแก่ความตายโดยทหารยาม แม้ว่าจะไม่มีหลักฐานใดๆที่นำไปสู่ทฤษฏีในการหลบหนีของเขา

เดียร์เลอวังเงอร์ได้ถูกบรรยายอย่างถาวรว่าเป็นบุคคลที่โหดร้ายอย่างมากที่สุดโดยนักประวัติศาสตร์และนักวิจัย รวมทั้งยังเป็น"นักฆ่าโรคจิตและปีศาจเด็ก"โดย Steven Zaloga, "ผู้นิยมซาดิสม์รุนแรง"โดย Richard Rhodes, "เป็นผู้เชียวชาญในการกำจัดและศรัทธาในลัทธิซาดิสม์และเนคโคฟีเลีย(การชอบมีเพศสัมพันธ์กับศพ)"โดย J. Bowyer Bell, และ "ผู้นิยมซาดิสม์และนิยมมีเพศสัมพันธ์กับศพ" by Bryan Mark Rigg ตามที่ Timothy Snyder ได้กล่าวไว้ว่า "ในทุกเขตสงครามทั้งหมดในสงครามโลกครั้งที่สอง มีไม่กี่แห่งที่สามารถเปรียบเทียบหรือเทียบเท่ากับความโหดร้ายของเดียร์เลอวังเงอร์ได้"

อ้างอิง
-------

1. ↑  Steven J. Zaloga (1982) *The Polish Army 1939–45*. Osprey. p. 25. ISBN 0-85045-417-4.
2. ↑
3. ↑  J. Bowyer Bell (2006). *Besieged: Seven Cities Under Siege*. Routledge. p. 190. The other, the Dirlewanger SS Brigade, was composed of German convicts on probation and led by Oskar Dirlwanger, an expert in extermination and a devotee of sadism and necrophilia. ISBN 1412805864.
4. ↑  Bryan Mark Rigg, *Hitler's Jewish Soldiers: The Untold Story of Nazi Racial Laws and Men of Jewish Descent in the German Military*, page 334 "This unit was named after SS Oberfuhrer Oskar Dirlewanger, who was a sadist and a necrophiliac."
5. ↑
**อ็อทโท มึลเลอร์** (เยอรมัน: *Otto Mueller*; 16 ตุลาคม ค.ศ. 1874 – 24 กันยายน ค.ศ. 1930) เป็นจิตรกรและช่างภาพพิมพ์ชาวเยอรมันในลัทธิสำแดงพลังอารมณ์แบบเยอรมัน

ชีวิต
-----

หลังจากที่มึลเลอร์จบโรงเรียนประถมศึกษาในเกอร์ลิทซ์ เขาก็ได้ฝึกงานตั้งแต่ ค.ศ. 1890–1894 และหลังจากนั้นก็ศึกษาต่อที่สถาบันศิลปะที่เดรสเดินจนกระทั่ง ค.ศ. 1896 ระหว่าง ค.ศ. 1898–1899 เขาศึกษาที่สถาบันศิลปะที่มิวนิก มึลเลอร์ได้รับการสนับสนุนอย่างมากจากครอบครัวของแกร์ฮาร์ท เฮาพท์มัน เขาได้แต่งงานกับภรรยาของเขา และถัดมาใน ค.ศ. 1908 เขาได้ย้ายมาที่เบอร์ลิน เมื่องานของเขาถูกปฏิเสธจากกลุ่มแยกตัวเบอร์ลิน เขาจึงก่อตั้งกลุ่มแยกตัวใหม่ขึ้นมาท่ามกลางเหล่าสมาชิกที่เคยเป็นสมาชิกของดีบรึคเคอซึ่งเป็นกลุ่มที่เขาก็เคยร่วมเป็นสมาชิกอยู่ด้วย ใน ค.ศ. 1916 เขาถูกเรียกตัวไปรับราชการทหาร เมื่อสงครามสิ้นสุดลง เขาก็ได้กลับสู่เบอร์ลินที่ซึ่งงานแสดงของเขาถูกจัดแสดงอยู่ที่หอศิลป์ของเพาล์ คัสซีเรอร์ และใน ค.ศ. 1919 เขาได้รับเชิญให้ไปสอนที่สถาบันศิลปะเบร็สเลา ระหว่าง ค.ศ. 1924–1930 เขาได้เดินทางไปฮังการี โรมาเนีย และบัลแกเรียเพื่อศึกษาวัฒนธรรมของชาวยิปซี จนกระทั่งเสียชีวิตในวันที่ 24 กันยายน ค.ศ. 1930 ที่เบร็สเลา

อิทธิพลของงาน
-------------

งานในช่วงแรกของเขาจะเห็นอิทธิพลของลัทธิประทับใจ, ยูเกินท์สตีล และสัญลักษณ์นิยม เมื่อเขากลับมาตั้งถิ่นฐานที่เบอร์ลินใน ค.ศ. 1908 รูปแบบการทำงานของเขาก็ได้เปลี่ยนมาเป็นแบบลัทธิสำแดงพลังอารมณ์ ระหว่างนั้นเขาก็ได้พบกับเอริช เฮ็คเคิล และถัดมาใน ค.ศ. 1910 เขาก็ได้เข้าร่วมกลุ่มดีบรึคเคอ เขาเป็นสมาชิกจนกระทั่งภายในกลุ่มเกิดการแตกหักใน ค.ศ. 1913 เนื่องจากความแตกต่างกันของศิลปิน และในขณะเดียวกัน ตัวเขาก็ได้ติดต่อกับศิลปินของกลุ่มเบลาเออไรเทอร์ และเนื่องจากเขามีความประทับใจและศึกษาในเรื่องราวของวัฒนธรรมของชาวยิปซี ผลงานของเขาที่ถ่ายทอดมักออกมาในรูปแบบที่พยายามเล่าเรื่องวิถีชีวิตและความเป็นอยู่ของชาวยิปซีเสียเป็นส่วนใหญ่

ลักษณะของผลงาน
--------------

มึลเลอร์นิยมทำงานประเภทภาพพิมพ์แกะไม้ ภาพพิมพ์หิน และจิตรกรรม นับได้ว่าเป็นสมาชิกที่สำคัญคนหนึ่งในลัทธิสำแดงพลังอารมณ์แบบเยอรมัน

อ้างอิง
-------

* Barron, Stephanie. *German expressionism.* Munich: Prestel,1988.
* Elger, Dietmar. *Expressionism.* Koln: Taschen, 2002.
* โวล์ฟ, นอร์แบร์ท. *เอกซ์เพรสชั่นนิสม์.* กรุงเทพฯ : เดอะเกรทไฟน์อาร์ท, 2552.

แหล่งข้อมูลอื่น
---------------


วิกิคำคมมีคำคมเกี่ยวกับ ***อ็อทโท มึลเลอร์***

* Arthistory Century 20th Diebrucke
* Bridge เก็บถาวร 2012-10-29 ที่ เวย์แบ็กแมชชีน
*
โบซากับขนมหวาน *บอเอมชนิตา* เสิร์ฟในซาราเยโว ประเทศบอสเนียและเฮอร์เซโกวีนา
**โบซา** (ตุรกี: *boza*) เป็นเครื่องดื่มหมักที่มีต้นกำเนิดจากตะวันออกกลาง และนิยมทำดื่มกันในยุโรปตะวันออกเฉียงใต้ เอเชียตะวันตกเฉียงใต้ คอเคซัส เอเชียกลาง และแอฟริกาเหนือ โบซาเป็นเครื่องดื่มมอลต์ ได้จากการหมักข้าวสาลีหรือมิลลิตในแอลเบเนีย บัลแกเรีย โรมาเนีย มาซิโดเนียเหนือ เซอร์เบีย และบอสเนียและเฮอร์เซโกวีนา ส่วนในอียิปต์โบราณได้จากการหมักข้าวโพด และในตุรกีได้จากการหมักข้าวสาลี โบซามีลักษณะข้น มีปริมาณแอลกอฮอล์ต่ำมาก อาจต่ำกว่า 1% และมีรสหวานอมเปรี้ยวเล็กน้อย

ศัพทมูลวิทยาและประวัติศาสตร์
----------------------------

*พจนานุกรมนีชันยัน* (*Nişanyan Sözlük*) ซึ่งเป็นพจนานุกรมศัพทมูลวิทยาภาษาตุรกีร่วมสมัย ระบุว่าคำว่า *boza* มีรากศัพท์มาจากภาษาเปอร์เซียหรือไม่ก็ภาษากลุ่มเตอร์กิก โดยคำว่า *būza* หรือ *buχsum* ในภาษาเปอร์เซียเป็นคำร่วมเชื้อสายกับคำว่า *buχsı* หรือ *buχsum* ในภาษาเตอร์กิกเก่า แต่ไม่เป็นที่ทราบแน่ชัดว่าภาษาใดเป็นที่มาของคำนี้และภาษาใดเป็นฝ่ายยืมคำนี้ไป ฟรานซิส โจเซฟ สไตน์แกสส์ เชื่อว่าคำนี้เป็นคำเปอร์เซีย ในขณะที่อาร์มีน วามเบรี เชื่อว่าคำนี้เป็นคำตุรกีโบราณที่พบในวรรณกรรมเรื่อง *วิทยปัญญาที่นำมาซึ่งโชคดี* (*Kutadgu Bilig*)

หลักฐานลายลักษณ์อักษรที่เก่าแก่ที่สุดที่เรียกเครื่องดื่มนี้ว่า *buχsum* ปรากฏอยู่ในพจนานุกรมภาษาเตอร์กิกกลางชื่อ *ทะเบียนภาษาของกลุ่มชนเตอร์กิก* (ديوان لغات الترك) ซึ่งมะห์มูด อัลกาชเฆาะรี รวบรวมไว้ใน ค.ศ. 1073 เชื่อกันว่าคำว่า *boza* ในภาษาตุรกีสมัยใหม่เป็นคำร่วมเชื้อสายกับคำว่า *buχsı* หรือ *buχsum* ในภาษาเตอร์กิกเก่า โดยปรากฏหลักฐานยืนยันการเรียกเครื่องดื่มนี้ว่า *boza* เป็นครั้งแรกในหนังสือว่าด้วยภาษาเตอร์กิกคิปชากเรื่อง *ตำราลักษณะภาษาของกลุ่มชนเตอร์กิก* (كتاب الإدراك للسان الأتراك) ซึ่งอะบู ฮัยยาน อัลฆ็อรนาฏี แต่งขึ้นในช่วงต้นคริสต์ศตวรรษที่ 14

อ้างอิง
-------


คอมมอนส์ มีภาพและสื่อเกี่ยวกับ:  
**โบซา**

1. ↑  Jr, Arthur Goldschmidt (2013-10-10). *Historical Dictionary of Egypt* (ภาษาอังกฤษ). Scarecrow Press. ISBN 978-0-8108-8025-2.
2. ↑  Alpion, GÃ«zim I. (2011-02-01). *Encounters With Civilizations: From Alexander the Great to Mother Teresa* (ภาษาอังกฤษ). Transaction Publishers. ISBN 978-1-4128-1831-5.
3. ↑  "boza". *Nişanyan Sözlük*. สืบค้นเมื่อ 2020-10-21.
**เบเรนิซที่ 2** (ประสูติเมื่อ 267 หรือ 266 ปีก่อนคริสตกาล - สิ้นพระชนม์เมื่อ 221 ปีก่อนคริสตกาล) เป็นพระราชินีแห่งซิเรเนโดยกำเนิดและเป็นสมเด็จพระราชินีและผู้ปกครองร่วมแห่งอียิปต์โบราณ โดยทรงอภิเษกสมรสกับฟาโรห์ทอเลมีที่ 3 ซึ่งเป็นผู้ปกครองพระองค์ที่สามแห่งราชวงศ์ทอเลมีแห่งอียิปต์โบราณ

พระชนม์ชีพ
----------

พระนางเบเรนิซที่ 2
พระองค์เป็นพระราชธิดาของมากัสแห่งซิเรเน กับ พระราชินีอาพามาที่ 2 พระองค์เป็นพระราชนัดดาของพระนางเบเรนิซที่ 1

### พระราชินีแห่งซิเรเน

ประมาณ 249 ปีก่อนคริสตกาล พระบิดาของพระองค์สิ้นพระชนม์ ทำให้พระนางเบเรนิซทรงเแต่งตั้งเป็นพระราชินีซึ่งปกครองแห่งซิเรเน ไม่นานหลังจากที่พระบิดาของของพระองค์สิ้นพระชนม์ พระนางเบเรนิซที่ 2 ทรงอภิเษกสมรสกับเดเมตริอุส ผู้ยุติธรรม ซึ่งเป็นเจ้าชายแห่งมาซิโดเนีย แต่ไม่มีพระราชโอรสและธิดา

### พระราชินีแห่งอียิปต์

หลังจากการสิ้นพระชนม์ของเดเมตริอุส พระองค์ก็ทรงอภิเษกสมรสกับทอเลมีที่ 3 ไม่นานหลังจากการสิ้นพระชนม์ของทอเลมีที่สอง ใน 221 ปีก่อนคริสต์ศักราช พระองค์ถูกลอบปลงพระชนม์ ซึ่งอาจจะเป็นฟาโรห์ทอเลมีที่ 4

พระราชโอรสและธิดา
-----------------

พระราชโอรสและธิดาของฟาโรห์ทอเลมีที่ 3 คือ

* อาร์ซิโนเอที่ 3, ประสูติเมื่อ 246/245 ปีก่อนคริสตกาล ภายหลังทรงอภิเษกสมรสกับทอเลมีที่ 4
* ทอเลมีที่ 4 ฟิโลพาเตอร์, ประสูติเมื่อ 244 ปีก่อนคริสตกาล
* ลีซิมาคัส, เป็นพระนามสมมติ ประสูติเมื่อ 243 ปีก่อนคริสตกาล
* อเล็กซานเดอร์, ประสูติใน 242 ปีก่อนคริสตกาล
* มากัส, ประสูติใน 241 ปีก่อนคริสตกาล
* เบเรนิซ, ประสูติเมื่อประมาณ 239 ปีก่อนคริสตกาล และสิ้นพระชนม์ในหนึ่งปีต่อมCoin of Berenice IIา

อ้างอิง
-------

1. ↑  Berenice II เก็บถาวร กุมภาพันธ์ 25, 2015 ที่ เวย์แบ็กแมชชีน by Chris Bennett
2. ↑  Pennington, Reina (2003). *Amazons to Fighter Pilots: A Biographical Dictionary of Military Women*. Westport, CT: Greenwood Press. p. 53. ISBN 0313327076.
'*กงล้ออธิษฐาน **(ทิเบต: འཁོར་, ไวลี:** khor*) เป็นวัตถุสำหรับประกอบศาสนกิจของศาสนาพุทธแบบทิเบต มีลักษณะเป็นล้อหมุนทรงกระบอก อาจทำด้วย โลหะ, ไม้ หรือ หิน ตามแต่ลักษณะการใช้งาน ผื้นผิวรอบทรงกระบอกจารึกมนต์แห่งกรุณา ที่ว่า *โอม มณิปทฺเม หูม* (สันสกฤต: ओं मणिपद्मे हूं) ซึ่งตามประเพณีของชาวพุทธทิเบตแล้ว การหมุนกงล้อดังกล่าวมีผลเท่ากับการสวดมนต์ด้วยปากเปล่า

ชาวทิเบตเชื่อว่าทุกครั้งที่กงล้อนี้หมุนหนึ่งรอบ เท่ากับเป็นการสวดมนต์ได้หนึ่งจบ ดังนั้นผู้ที่ทำการสวดมนต์และหมุนกงล้ออธิษฐานไปพร้อม ๆ กัน จะเป็นตัวช่วยเพิ่มพูนบุญกุศล ชำระบาปกรรม ด้วยกรรมดี กงล้ออธิษฐานนี้มีอยู่ด้วยกันหลายขนาด ทั้งขนาดใหญ่ที่ต้องออกแรงหมุน หรือ กงล้อเล็กๆ ที่สามารถถือไว้ในมือได้ และใช้เชือกช่วยผ่อนแรงในการหมุน กงล้อบางอันจะถูกแขวนอยู่กลางอากาศหรือลอยอยู่ในน้ำ ซึ่งทำให้สามารถหมุนได้ แต่วัดบางแห่งก็จะเป็นกงล้อหินตามสถานที่ศักดิ์สิทธิ์ หรือวัดบางแห่งจะมีกงล้ออธิษฐานแบบที่เรียงเป็นแนวยาวไปบนราวไม้ตลอดแนวทางเดิน

ระเบียงภาพ
----------

* กงล้ออธิษฐาน ที่ วัดซัมเย่.กงล้ออธิษฐาน ที่ วัดซัมเย่.
* เด็กชาวทิเบตกับกงล้ออธิษฐานเด็กชาวทิเบตกับกงล้ออธิษฐาน
* ภาพสงฆ์ประกอบศาสนกิจพร้อมกงล้ออธิษฐาน พ.ศ. 2448ภาพสงฆ์ประกอบศาสนกิจพร้อมกงล้ออธิษฐาน พ.ศ. 2448
* กงล้ออธิษฐาน ถนนแห่งหนึ่งในอินเดียกงล้ออธิษฐาน ถนนแห่งหนึ่งในอินเดีย
* สงฆ์และกงล้ออธิษฐาน พ.ศ. 2481สงฆ์และกงล้ออธิษฐาน พ.ศ. 2481
* กงล้ออธิษฐาน บริเวณฐานของพระราชวังโปตาลากงล้ออธิษฐาน บริเวณฐานของพระราชวังโปตาลา
* กงล้ออธิษฐานที่หอธรรมของ วัดกังเด็นกงล้ออธิษฐานที่หอธรรมของ วัดกังเด็น
* กงล้ออธิษฐาน ใน วัดรุมเท็กกงล้ออธิษฐาน ใน วัดรุมเท็ก
* กงล้ออธิษฐานไม้แบบพกพากงล้ออธิษฐานไม้แบบพกพา

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**กงล้ออธิษฐาน**

* Hand crafted wooden prayer wheels เก็บถาวร 2015-03-08 ที่ เวย์แบ็กแมชชีน
* Dharma-haven.org
* Picture of prayer wheel at Muktinath, plus backgrounds เก็บถาวร 2019-03-16 ที่ เวย์แบ็กแมชชีน
* Nyingma Prayer Wheels for World Peaceเก็บถาวร 2012-02-17 ที่ เวย์แบ็กแมชชีน
**ชาร์ล อาแล็กซ็องดร์ เดอ กาลอน** (ฝรั่งเศส: *Charles Alexandre de Calonne*) เป็นรัฐบุรุษฝรั่งเศส เป็นบุคคลผู้มีส่วนสำคัญในช่วงก่อนและต้นการปฏิวัติฝรั่งเศส

ประวัติ
-------

กาลอนเกิดที่เทศบาลดูแอ ทางตอนเหนือของฝรั่งเศส ในครอบครัวชนชั้นสูง เขาเข้าศึกษาด้านกฎหมายและได้เป็นนักกฎหมายในคณะมนตรีแห่งอาร์ตัว และเป็นพนักงานอัยการประจำสภาอำมาตย์ดูแอ ความสามารถของเขาทำให้ถูกเรียกตัวมารับตำแหน่งขุนคลังเอก (*contrôleur général des finances*) ในปี 1783 เพื่อปฏิรูประบบภาษีฝรั่งเศสท่ามกลางวิกฤติการคลัง กิตติศัพท์ของกาลอนทำให้สภาอำมาตย์ปารีสหมายหัวเขาเป็นศัตรู สภาอำมาตย์เหล่านี้มีทั้งส่วนกลางและระดับภูมิภาค มีอำนาจวินิจฉัยตัดสินคดีความต่าง ๆ และยังมีอำนาจรับรองนโยบายของรัฐบาลให้เป็นกฎหมาย

กาลอนทราบดีว่าตัวเองเป็นที่ต่อต้านจากสภาอำมาตย์ปารีส (*Parlement de Paris*) เขาจึงตั้งใจเสนอแผนปฏิรูปให้พระเจ้าหลุยส์โดยตรง และหว่านล้อมให้พระองค์ทรงเปิดประชุมสภาชนชั้นสูง (*assemblée des notables*) โดยหวังว่าการสนับสนุนจากชนชั้นสูงซึ่งประกอบด้วยเชื้อพระวงศ์ พระสงฆ์ และอภิชนที่กษัตริย์เป็นผู้เลือกมาเองจะเป็นแรงกดดันให้สภาอำมาตย์ยอมตามความต้องการของเขา อย่างไรก็ตาม สมาชิกสภาชนชั้นสูงก็มีความหวาดกลัวต่อร่างกฎหมายภาษีใหม่เช่นกัน การตกลงกันไม่ได้ทำให้พระเจ้าหลุยส์ตัดสินพระทัยปิดประชุมสภาชนชั้นสูง ส่งผลให้ความขัดแย้งระหว่างกษัตริย์กับอำมาตย์บานปลายยิ่งขึ้นอีก 

นอกจากนี้ กลุ่มชนชั้นสูงยังพยายามหาทางที่จะให้ความรับผิดชอบทางเศรษฐกิจตกอยู่กับกาลอนในฐานะขุนคลังเอก กาลอนโกรธมากและแตกหักกับราชสำนัก พระเจ้าหลุยส์ทรงปลดกาลอนในปี 1787 และเนรเทศเขาไปยังแคว้นลอแรน การพ้นจากตำแหน่งของกาลอนทำให้ชนชั้นสูงในปารีสยินดีกันมาก ไม่นานจากนั้น กาลอนตัดสินใจออกจากประเทศไปยังเกาะอังกฤษ ในระหว่างที่อยู่ในอังกฤษนี้ เขาติดต่อทางจดหมายกับฌัก แนแกร์ เป็นประจำ

อ้างอิง
-------

1. ↑   ประโยคหรือส่วนของบทความก่อนหน้านี้ ประกอบด้วยข้อความจากสิ่งพิมพ์ซึ่งปัจจุบันเป็นสาธารณสมบัติ: Chisholm, Hugh, บ.ก. (1911). "Calonne, Charles Alexandre de". *สารานุกรมบริตานิกา ค.ศ. 1911*. Vol. 5 (11 ed.). สำนักพิมพ์มหาวิทยาลัยเคมบริดจ์. p. 60.
2. ↑   Doyle, William. (1989) The Oxford History of the French Revolution. OUP: Oxford. p. 71.
เมล็ดของใบระบาด
**ใบระบาด** (ชื่อสามัญ: Baby Wood Rose, Baby Hawaiian Woodrose, Elephant Climber, Elephant Creeper, Elephant Creeper Silver, Elephant Vine, Silver Morning, Silver Morning Glory, Morning Glory, Wood Rose, Woolly Morning Glory) (ชื่อวิทยาศาสตร์: *Argyreia nervosa* (Burm.f.) Bojer) มีชื่อพื้นเมือง เช่น **ผักบุ้งเงิน** **ผักระบาด** หรือ **เมืองมอน** เป็นไม้ไม่ผลัดใบ ในวงศ์ผักบุ้ง (Convolvulaceae)

ลักษณะทางพฤกษศาสตร์
-------------------

พรรณไม้ในวงศ์ผักบุ้ง ลำต้นสีเขียว เลื้อยพันได้ ไม้เลื้อยอายุหลายปี ทอดเลื้อยได้ไกล 10 เมตร ทุกส่วนของใบระบาดมีน้ำยางสีขาว กิ่งอ่อนสีขาว มีขนสีขาวเงินปกคลุมหนาแน่น ใบสีเขียวเทา ใต้ใบและผิวนอกของกลีบดอกมีขนสีขาวแกมเงิน วงกลีบดอกรูปหลอด ภายในสีชมพูอมม่วงอ่อน ผลเป็นแบบกระเปาะมีกลีบเลี้ยงติด ลักษณะผลค่อนข้างกลม เส้นผ่านศูนย์กลาง 1-2 เซนติเมตร เมล็ดสีดำ เป็นไม้พื้นเมืองของอินเดียมีชื่อในภาษาสันสกฤตว่า विधारा (**Vidhara**) มีการกระจายพันธุ์ไปทั่วโลก รวมทั้งในฮาวายและประเทศแถบทะเลแคริบเบียน พบมากที่ฮาวาย สามารถกลายเป็นพืชรุกรานได้

สารสำคัญ
--------

มีสารเออร์โกลีนและเอไมด์ของกรดไลเซอร์กิก มีฤทธิ์หลอนประสาท ห้ามรับประทานใบและเมล็ด โดยใบห้ามนำมารับประทาน หากรับประทานใบเข้าไปจะทำให้เกิดอาการคลุ้มคลั่ง มึนงง ตาพร่า ส่วนเมล็ดถ้ารับประทานเข้าไปจะทำให้ประสาทหลอน

บรรณานุกรม
----------

* หนังสือสมุนไพรไทย เล่ม 1.  (ดร.นิจศิริ เรืองรังษี, ธวัชชัย มังคละคุปต์).  "ใบระบาด (Bai Rabat)".  หน้า 168.
* หนังสือพจนานุกรมสมุนไพรไทย, ฉบับพิมพ์ครั้งที่ 5.  (ดร.วิทย์ เที่ยงบูรณธรรม).  "ใบละบาท". หน้า 443-444.
* สรรพคุณสมุนไพร 200 ชนิด, สำนักงานโครงการอนุรักษ์พันธุกรรมพืชอันเนื่องมาจากพระราชดำริ สมเด็จพระเทพรัตนราชสุดาฯ สยามบรมราชกุมารี.  "ใบระบาด".  [ออนไลน์].  เข้าถึงได้จาก : www.rspg.or.th/plants\_data/herbs/.
* ไม้ประดับออนไลน์.  "ใบละบาท".  [ออนไลน์].  เข้าถึงได้จาก : www.maipradabonline.com.

ระเบียงภาพ
----------

* ลักษณะทางพฤษศาสตร์ ของใบระบาด ลักษณะทางพฤษศาสตร์ ของใบระบาด
* ใบระบาดใบระบาด
* ใบระบาดใบระบาด
* ใบระบาดใบระบาด

อ้างอิง
-------

* ใบระบาด เก็บถาวร 2007-12-27 ที่ เวย์แบ็กแมชชีน จากโรงเรียนพหฤทัยคอนแวนต์

1. ↑
2. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2018-10-11. สืบค้นเมื่อ 2018-12-03.
3. ↑  จารุพันธ์ ทองแถม. พืชมหัศจรรย์โลกวิกฤติ. กทม. เศรษฐศิลป์. 2555

แหล่งข้อมูลอื่น
---------------


คอมมอนส์ มีภาพและสื่อเกี่ยวกับ:  
**ใบระบาด**

* PLANTS database entry
* Growing Hawaiian Baby Woodrose เก็บถาวร 2011-11-19 ที่ เวย์แบ็กแมชชีน
* Argyreia nervosa Flower & Leaf (Photos) เก็บถาวร 2011-11-10 ที่ เวย์แบ็กแมชชีน
|  |  |
| --- | --- |
| ค.ศ. | บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา  |

**โทษต้องห้าม** (อังกฤษ: interdict) ในนิกายโรมันคาทอลิกหมายถึงการตำหนิโทษโดยคริสตจักร โทษต้องห้ามอาจจะประกาศต่อ อาณาจักร ท้องถิ่น หรือ ต่อบุคคล บทประกาศโทษต่อบุคคลจะลงโทษผู้หนึ่งผู้ใดโดยการระบุชื่อ 

การประกาศโทษต้องห้ามต่ออาณาจักรหรือท้องถิ่นจะเป็นการห้ามเข้าร่วมพิธีศีลศักดิ์สิทธิ์ในคริสตจักรคือจากดินแดนหรืออาณาจักรที่ถูกบังคับโดยบทประกาศ โทษต้องห้ามท้องถิ่นต่ออาณาจักรเทียบเท่ากับการตัดขาดจากศาสนาที่ทำต่อบุคคล ที่จะเป็นการปิดทุกโบสถ์ในดินแดนดังกล่าว และไม่อนุญาตให้มีพิธีศีลศักดิ์สิทธิ์ใด ๆ ที่รวมทั้งการแต่งงาน การสารภาพบาป และการโปรดศีลมหาสนิท ที่ยกเว้นก็จะมีการอนุญาตให้ทำพิธีรับศีลล้างบาปได้ และ การเจิมผู้ป่วย และ การทำศาสนพิธีเนื่องในวันศักดิ์สิทธิ์ทางศาสนา

การออกบทประกาศโทษเป็นเครื่องมือที่ใช้โดยพระสันตะปาปาในยุคกลางในการแสดงอิทธิพลต่อประมุขในยุโรป เช่นในกรณีที่สมเด็จพระสันตะปาปาอินโนเซนต์ที่ 3 ทรงออกประกาศโทษต้องห้ามเป็นเวลาห้าปีต่อราชอาณาจักรอังกฤษ ระหว่างปี ค.ศ. 1208 จนถึงปี ค.ศ. 1213 หลังจากที่พระเจ้าจอห์นแห่งอังกฤษทรงปฏิเสธการแต่งตั้งสตีเฟน แลงทันเป็นอาร์ชบิชอปแห่งแคนเทอร์เบอรีโดยพระสันตะปาปา หรือในกรณีที่สมเด็จพระสันตะปาปาเกรกอรีที่ 11 ทรงออกประกาศโทษต่อเมือง ฟลอเรนซ์ในเดือนมีนาคมปี ค.ศ. 1376 ระหว่างสงครามแปดนักบุญ ขณะที่สมเด็จพระสันตะปาปาปอลที่ 5ทรงประกาศโทษต้องห้ามต่อเมืองสาธารณรัฐเวนิสในปี ค.ศ. 1606 หลังจากที่เจ้าหน้าที่ไปทำการคุมขังบาทหลวงสององค์ โรมเองก็ตกอยู่ภายใต้โทษต้องห้ามโดยสมเด็จพระสันตะปาปาเอเดรียนที่ 4 หลังจากที่เกิดการปฏิวัติที่นำโดยอาร์โนลด์แห่งเบรสเชีย

การประกาศโทษต้องห้ามอาจจะเป็นการลงโทษต่อบุคคลผู้หนึ่งผู้ใด หรือกลุ่มบุคคลก็ได้ เทียบเท่ากับการตัดขาดจากศาสนาตรงที่ผู้ที่ถูกลงโทษจะถูกห้ามมิให้เข้าร่วมในศีลศักดิ์สิทธิ์ใด ๆ หรือเข้าร่วมในพิธีสักการะของสาธารณชนแต่มิได้ห้ามผู้ถูกลงโทษจากการดำเนินการดำรงตำแหน่งทางศาสนาต่อไป 

บิชอปในคริสตจักรแองกลิคันคอมมิวเนียนตามทฤษฎีแล้วยังคงมีอำนาจในการประกาศโทษต้องห้าม แต่ก็มิได้มีการปฏิบัติกันมาตั้งแต่การปฏิรูปศาสนาในอังกฤษ

อ้างอิง
-------

1. ↑  ประมวลกฎหมายพระศาสนจักรปี 1983, มาตรา 1332
2. ↑  American International Encyclopedia, J.J. Little Co. New York 1954, Vol VIII
3. ↑  Seattle Catholic - The Venetian Interdict of 1606-1607

ดูเพิ่ม
-------

* คริสต์ศาสนพิธี

แหล่งข้อมูลอื่น
---------------

* "A Medieval Glossary of Terms". *Renaissance Magazine*. คลังข้อมูลเก่าเก็บจากแหล่งเดิมเมื่อ 2006-06-21. สืบค้นเมื่อ 2010-05-12.
**กลุ่มสัมพันธ์** คือ กิจกรรมที่ให้กลุ่มได้เรียนรู้ถึงพฤติกรรม ทัศนคติ และการเข้าใจคน ที่ให้กลุ่มรู้วิธีแก้ไขปัญหา ยอมรับพัฒนาตนและรับรู้ตนเอง เรียนรู้ปฏิกิริยาภายในกลุ่ม กระตุ้นในบุคคลเกิดการเปลี่ยนแปลงเพื่อการอยู่ในสังคม และเป็นการใช้กระบวนการกลุ่ม เป็นแนวทางให้เกิดความร่วมมือที่ดีต่อการพัฒนาองค์กร

ลักษณะกิจกรรมกลุ่มสัมพันธ์
--------------------------

1. การสร้างความคุ้นเคย

2. การทำงานเป็นทีม

3. การสังเกตพฤติกรรม

4. การแสดงบทบาท

5. การเล่นเกม

6. การฝึก ฟัง-คิด-พูด

7. การบริหารงานกลุ่ม

ลักษณะผู้นำกิจกรรมกลุ่มสัมพันธ์
-------------------------------

การจัดกิจกรรมให้ประสบผลสำเร็จอย่างมีประสิทธิภาพนั้น ผู้นำกิจกรรมควรมีความสามารถดังต่อไปนี้

1. มีความรู้ด้านจิตวิทยา กลุ่มสัมพันธ์ และเทคนิคการละลายพฤติกรรม

2. รู้จักการวางแผน และการเตรียมการ เพื่อดำเนินกิจกรรมละลายพฤติกรรม

3. เป็นบุคคลที่มนุษยสัมพันธ์ดี ปรับตัวเก่ง เข้ากับบุคคลอื่นได้ดี

4. มีไหวพริบ มีความเชื่อมั่นในตนเอง และมีความกระตือรือร้น

5. เป็นคนยุติธรรม จริงใจ และวางตัวเป็นกลาง

6. ใจกว้าง มีเหตุผล และยอมรับฟังความเห็นของผู้อื่น

7. สามารถอธิบายและชี้แจงกิจกรรมได้อย่างชัดเจน

8. ใช้คำพูดและภาษาได้อย่างถูกต้องเหมาะสม โดยมีเทคนิคในการพูดกระตุ้นให้สมาชิกทุกคนมีส่วนร่วม

9. ให้ความช่วยเหลือแนะนำ และสังเกตกิจกรรมของกลุ่ม โดยประสานงานให้กลุ่มดำเนินกิจกรรมไปได้ด้วยดี

10. สรุปปัญหาได้ชัดเจนและจับประเด็นใจความได้ถูกต้อง

ประโยชน์ของการจัดกิจกรรมกลุ่มสัมพันธ์
-------------------------------------

1. เพื่อให้ผู้เข้ารับการอบรมมีส่วนร่วมในการเรียนรู้อย่างเต็มที่

2. การสร้างประสบการณ์การเรียนรู้จากกิจกรรม จะช่วยให้ผู้เข้ารับการอบรมรู้จักและสนใจตัวเองดียิ่งขึ้น

3. สร้างบรรยากาศการเรียนให้ผู้เข้ารับการอบรมสนุกสนาน ไม่เกิดความรู้สึกว่าถูกสอนและสามารถเรียนรู้ได้ในระยะเวลาอันสั้น

4. เป็นแนวทางในการพัฒนาบุคลากร และการรู้จักแก้ปัญหาทั้งส่วนตนและส่วนรวม

5. ช่วยให้เกิดทัศนคติที่ดีต่อกัน มีความเข้าใจ เห็นใจกัน ลดการขัดแย้ง

6. ช่วยส่งเสริมให้การทำงานรวมพลังกันเป็นทีมได้อย่างมีประสิทธิภาพ

7. ช่วยให้ผลงานเป็นไปตามเป้าหมาย และได้มาตรฐาน เป็นการเสริมสร้างพลังขององค์กรโดยบุคลากรที่ประสิทธิภาพ

8. ช่วยส่งเสริมในการพัฒนาการด้านร่างกาย จิตใจ อารมณ์ สังคมและผ่อนคลาย ความตึงเครียด

ดูเพิ่ม
-------

* นันทนาการ
* มนุษยสัมพันธ์
| AntiCAD |
| --- |
| 

|  |  |
| --- | --- |
| **ชื่ออื่นๆ** | Plastique, Taiwan, Invader, HM2 |
| **ประเภท** | ไวรัส |
| **วันที่พบ** | ? |

 |
| **ข้อมูล** |
| 

|  |  |
| --- | --- |
| **ความรุนแรง** | ต่ำ |
| **การโจมตี** | ต่ำ |
| **แพร่กระจาย** | ต่ำ |

 |

**AntiCAD** เป็นไวรัสประเภทไวรัสติดไฟล์ นามสกุล *.COM* และ *.EXE* ในระบบปฏิบัติการดอส ซึ่งพัฒนามาจากไวรัส Jerusalem มีขนาดตั้งแต่ 2454 จนถึง 4096 ไบต์ ไวรัสรุ่นขนาด 4096 ไบต์สามารถติดบูตเซกเตอร์ของแผ่นดิสก์และมาสเตอร์บูตเรคคอร์ดของฮาร์ดดิสก์ได้ด้วย เป็นไวรัสที่เคยระบาดมากในช่วงพุทธทศวรรษที่ 2530 เหตุที่ไวรัสมีชื่อว่า AntiCAD เนื่องจากไวรัสจะเริ่มทำงานเมื่อผู้ใช้เรียกโปรแกรม *ACAD.EXE* ของออโตแคด

ข้อมูลทางเทคนิค
---------------

ไวรัส AntiCAD เป็นไวรัสที่ฝังลงหน่วยความจำ ติดไฟล์นามสกุล *.COM* และ *.EXE* แต่ไม่ติด *COMMAND.COM* โดยแทรกคำสั่งไวรัสที่จุดเริ่มต้นไฟล์ *.COM* และต่อท้ายไฟล์ *.EXE* ไฟล์นามสกุลดังกล่าวที่รันจะติดไวรัสและมีขนาดใหญ่ขึ้น มีหลายรุ่น ที่สำคัญได้แก่ขนาด 2576, 2900, 3004, 3012 และ 4096 ไบต์

รุ่นขนาด 4096 ไบต์เพิ่มความสามารถในการติดบูตเซกเตอร์ของแผ่นดิสก์และมาสเตอร์บูตเรคคอร์ดของฮาร์ดดิสก์ ติดไวรัสเมื่อเปิดไฟล์ (เช่น ระหว่างการสแกนหาไวรัส) และมีการเล่นดนตรีทางลำโพงของเครื่องคอมพิวเตอร์ เมื่อกด `Ctrl`+`Alt`+`Del` ระหว่างนี้ไวรัสจะทำลายข้อมูลในฮาร์ดดิสก์ และหน่วยความจำซีมอส

ตัวอย่างไวรัสที่สำคัญ
---------------------

* AntiCAD.2900.A หรือ Taiwan 3
* AntiCAD.4096.A หรือ Plastique-B
* AntiCAD.4096.Mozart หรือ Invader พบครั้งแรกในประเทศจีนเมื่อ กันยายน พ.ศ. 2533

ดูเพิ่ม
-------

* ไวรัส Jerusalem

อ้างอิง
-------

* ข้อมูล AntiCAD ของ F-Secure[*ลิงก์เสีย*]
* ข้อมูล Taiwan 3 ของ McAfee เก็บถาวร 2005-11-09 ที่ เวย์แบ็กแมชชีน
* ข้อมูล Plastique-B ของ McAfee
* ข้อมูล Invader ของ McAfee เก็บถาวร 2006-05-09 ที่ เวย์แบ็กแมชชีน
ชาร์ล แมนสัน
**ชาร์ล มิลเลส แมนสัน** (อังกฤษ: Charles Milles Manson) (12 พฤศจิกายน ค.ศ. 1934 - 19 พฤศจิกายน ค.ศ. 2017) เป็นอาชญากรชาวอเมริกัน ต่อมาเป็นที่รู้จักอย่างกว้างขวางกับ ครอบครัวแมนสัน (Manson Family) ซึ่งเป็นกลุ่มที่เกิดขึ้นในรัฐแคลิฟอร์เนียปลายคริสต์ทศวรรษ 1960 เขาถูกตัดสินผิดว่าเป็นผู้วางแผนฆาตกรรม คดีเทต/ลาเบียงกา (ชารอน เทต ภรรยาของโรมัน โปลันสกีที่กำลังตั้งท้องได้ 8 เดือนกับเพื่อนอีกสามคนเมื่อวันที่ 9 สิงหาคม ค.ศ. 1969 และสองสามีภรรยา เลโน กับโรสแมรี ลาเบียงกา เมื่อวันที่ 10 สิงหาคม ค.ศ. 1969) 

แมนสันมีส่วนเกี่ยวข้องกับเพลง "Helter Skelter" ของวงเดอะบีตเทิลส์ ที่เขานำเนื้อเพลงมาตีความว่าจะเกิดสงครามระหว่างคนผิวขาวและผิวดำ เหตุนี้เองพวกเขาจะเร่งรัดให้เกิดขึ้นตามคำทำนายที่แมนสันกล่าว ในช่วงเวลาที่เริ่มเกิดครอบครัวแมนสันขึ้น แมนสันที่เพิ่งพ้นคุกที่เขาอยู่มากว่าครึ่งชีวิต ในช่วงก่อนการก่อฆาตกรรม เขาก้าวเข้าสู่ธุรกิจดนตรีในลอสแอนเจลิส โดยร่วมงานกับเดนนิส วิลสัน แห่งวงเดอะบีชบอยส์ และหลังจากแมนสันถูกจับกุมในเรื่องการก่ออาชญากรรม ผลงานเพลงของเขาที่เขาเขียนและร้อง ก็ออกขาย มีศิลปินอย่างกันส์แอนด์โรสเซสและมาริลีน แมนสัน นำเพลงเขาไปทำใหม่ ในทศวรรษหลัง ๆ

เขาถูกตัดสินประหารชีวิต แต่ก็ถูกลดลงเหลือจำคุกตลอดชีวิตหลังคำตัดสินในปี 1972 โดยศาลฎีกาแห่งรัฐแคลิฟอร์เนียได้ยกเลิกโทษประหารชีวิตของรัฐ เมื่อวันที่ 19 พฤศจิกายน ค.ศ. 2017 ชาร์ล แมนสันได้เสียชีวิตลงในเรือนจำรัฐแคลิฟอร์เนียด้วยวัย 83 ปี

ชีวิตส่วนตัว
------------

เมื่อครั้งแอฟตัน เอเลน เบอร์ตัน เดินทางมาเยี่ยมผู้ต้องหาที่เรือนจำดังกล่าวและเกิดชอบใจชาร์ล แมนสัน ผู้ต้องหาคดีฆาตกรรมเหยื่อ 7 รายเมื่อปี ค.ศ.1969 จากเหตุการณ์ในครั้งนั้นศาลมีคำสั่งประหารชีวิตนายแมนสัน และผู้สมรู้ร่วมคิดอีก 3 คน แต่ศาลได้พิจารณาคดีอีกครั้งหนึ่งในปี ค.ศ. 1972 ลดโทษให้เหลือเพียงจำคุกตลอดชีวิต

ทางด้านว่าที่เจ้าสาวได้ย้ายมาอาศัยอยู่ที่คอร์โคแรน รัฐแคลิฟอร์เนีย เพื่อที่จะได้อยู่ใกล้ชิดกับเรือนจำสถานที่กุมขังว่าที่เจ้าบ่าวในอนาคตของเธอ ก่อนที่จะกล่าวทิ้งท้ายว่า ′งานแต่งงานของเราจะเกิดขึ้นภายในเดือนหน้า มันจะต้องเกิดขึ้นจริง เพราะฉันรักเขา′

ทั้งนี้ เมื่อปี ค.ศ. 2012 ศาลได้ปฏิเสธคำร้องขออภัยโทษครั้งที่ 12 ของนายแมนสัน ซึ่งเขาจะสามารถยื่นคำร้องได้อีกครั้งในปี ค.ศ. 2027

โดยชาร์ลส์ แมนสัน กำลังจะเข้าพิธีสมรสกับนางสาวแอฟตัน เอเลน เบอร์ตัน วัย 26 ปี หลังศาลอนุมัติคำร้องขอจัดพิธีแต่งงาน

อ้างอิง
-------

1. ↑  Linder, Doug. *The Charles Manson (Tate-LaBianca Murder) Trial* เก็บถาวร 2007-12-08 ที่ เวย์แบ็กแมชชีน. *UMKC Law. 2002. Retrieved April 7, 2007.*
2. ↑  Bugliosi, Vincent with Gentry, Curt. *Helter Skelter — The True Story of the Manson Murders 25th Anniversary Edition*, W.W. Norton & Company, 1994. ISBN 0-393-08700-X. Pages 163–4, 313.
3. ↑  "Journal of the American Society of Psychosomatic Dentistry and Medicine, 1970. 17(3):99–106". *Smith, David E. and Rose, Alan J. "A Case Study of the Charles Manson Group Marriage Commune"*. คลังข้อมูลเก่าเก็บจากแหล่งเดิมเมื่อ 2007-11-27. สืบค้นเมื่อ 2009-10-02.
4. ↑  History of California's Death Penalty เก็บถาวร 2016-01-13 ที่ เวย์แบ็กแมชชีน deathpenalty.org. Retrieved March 28, 2009.
5. ↑  "ชีวิตดั่งนิยาย! คุณปู่อาชญากรชื่อดังวัย80ปิ๊งรักสาวรุ่นลูก-ฝ่ายชายถูกจองจำตลอดชีวิต". คลังข้อมูลเก่าเก็บจากแหล่งเดิมเมื่อ 2014-11-23. สืบค้นเมื่อ 2014-11-20.
**ธงราชการของสหพันธ์สาธารณรัฐสังคมนิยมโซเวียตรัสเซีย** มีลักษณะเป็นรูปสีเหลี่ยมผืนผ้าพื้นแดง (หมายถึงธงแดงรูปค้อนเคียวของสหภาพโซเวียต) มีแถบสีฟ้าที่ด้านติดคันธงยาวตลอดด้านกว้างของธง โดยแถบนี้กว้างหนึ่งในแปดส่วนของด้านยาวของธง

ประวัติ
-------

ในสมัยที่พรรคบอลเชวิคจัดตั้งสหภาพโซเวียตขึ้นใน พ.ศ. 2460 เขตการปกครองรัสเซียได้ถูกจัดตั้งขึ้นเป็น**สหพันธ์สาธารณรัฐสังคมนิยมโซเวียตรัสเซีย** (ย่อในภาษาอังกฤษว่า Russian SFSR หรือ RSFSR) ธงชาติสำหรับใช้ภายใต้การปกครองในระบอบคอมมิวนิสต์จึงถูกคิดขึ้นเป็นครั้งแรก เมื่อ พ.ศ. 2461 มีลักษณะเป็นธงแดง มีอักษรซีริลลิกย่อ "РСФСР" (ถอดเป็นอักษรโรมันคือ RSFSR)

รูปแบบของธงนี้มีการดัดแปลงแก้ไขอยู่หลายครั้ง จนถึง พ.ศ. 2497 จึงได้มีการกำหนดแบบธงชาติซึ่งได้ใช้ตลอดมาจนถึงก่อนหน้าการล่มสลายของสหภาพโซเวียตใน พ.ศ. 2534 เพียงเล็กน้อย มีลักษณะตามรัฐธรรมนูญแห่งสหพันธ์ สาธารณรัฐสังคมนิยมโซเวียตรัสเซีย ค.ศ. 1954 (พ.ศ. 2497) ดังนี้

เดือนสิงหาคม พ.ศ. 2534 ธงสามสี ขาว-น้ำเงิน-แดง ซึ่งเป็นธงชาติรัสเซียเดิมก่อนสมัยสหภาพโซเวียต ได้มีการรับรองให้ใช้เป็นธงชาติควบคู่กับธงยุค พ.ศ. 2497 โดยสภาโซเวียตสูงสุดแห่งสหพันธ์ สาธารณรัฐสังคมนิยมโซเวียตรัสเซีย ซึ่งได้ใช้มาจนถึงวันที่ 25 ธันวาคมปีเดียวกัน ธงสามสีจึงได้รับการยอมรับให้เป็นธงชาติรัสเซียเพียงธงเดียวอย่างเป็นทางการในที่สุด พร้อมกับการสิ้นสุดของสหภาพโซเวียดอย่างสมบูรณ์ในวันนั้น เมื่อมิคาอิล กอร์บาชอฟประกาศลาออกจากตำแหน่งประธานาธิบดีแห่งสหภาพโซเวียตอย่างเป็นทางการ

พัฒนาการของธง
-------------

* ธงชาติผืนแรก (ธงทหาร)14 เมษายน - 17มิถุยายน พ.ศ. 2461ธงชาติผืนแรก (ธงทหาร)  
14 เมษายน - 17มิถุยายน พ.ศ. 2461
* ธงชาติผืนแรก (มีอักษรซีริลลิกอย่างย่อ)ธงชาติผืนแรก (มีอักษรซีริลลิกอย่างย่อ)
* ธงชาติผืนที่ 2 พ.ศ. 2468 – พ.ศ. 2480ธงชาติผืนที่ 2   
พ.ศ. 2468 – พ.ศ. 2480
* แบบธงชาติในปี 1981แบบธงชาติในปี 1981

อ้างอิง
-------

1. 1 2  Russia in the Soviet Union (later flags) (FOTW)
2. 1 2  Soviet Russia (1917-1923) and early flags of Russia in the Soviet Union (1923-1954) (FOTW)

ดูเพิ่ม
-------

* ธงชาติสหภาพโซเวียต
* ธงชาติรัสเซีย
* ธงในประเทศรัสเซีย

แหล่งข้อมูลอื่น
---------------

* ธงชาติรัสเซียโซเวียต ที่ Flags of the World (อังกฤษ)

| * ด
* ค
* ก
ธงชาติสหภาพโซเวียตและสาธารณรัฐโซเวียตต่าง ๆ |
| --- |
| หลัก | 
* สหภาพสาธารณรัฐสังคมนิยมโซเวียต

 | ตราแผ่นดินของสหภาพโซเวียต |
| สาธารณรัฐองค์ประกอบ | 
* อาร์มีเนีย
* อาเซอร์ไบจาน
* เบียโลรัสเซีย
* เอสโตเนีย
* จอร์เจีย
* คาซัคสถาน
* เคอร์กีเซีย
* ลัตเวีย
* ลิทัวเนีย
* มอลเดเวีย
* รัสเซีย
* ทาจิกิสถาน
* เติร์กเมเนีย
* ยูเครน
* อุซเบกิสถาน

 |
| สาธารณรัฐโซเวียตอายุสั้น | 
* ทรานส์คอเคซัส
* คารีโล-ฟินนิช

 |
**สิงโตทรานส์วาล** หรือ **สิงโตแอฟริกาตะวันออกเฉียงใต้** (อังกฤษ: Transvaal lion, Southeast african lion; ชื่อวิทยาศาสตร์: *Panthera leo krugeri*) เป็นชนิดย่อยของสิงโตชนิดหนึ่งที่ยังคงดำรงเผ่าพันธุ์มาจนถึงปัจจุบัน 

เป็นสิงโตที่อาศัยอยู่ในภูมิภาคแอฟริกาใต้ เช่น อุทยานแห่งชาติครูเกอร์และเขตสงวนส่วนบุคคลคาลาฮารี โดยที่ได้ชื่อมาจากจังหวัดทรานส์วาลในแอฟริกาใต้

โดยได้รับการจำแนกออกมาจากสิงโตแหลมกู๊ดโฮป (*P. l. melanochaitus*) ที่สูญพันธุ์ไปแล้ว ซึ่งไม่แตกต่างอะไรจากสิงโตที่พบในแอฟริกาใต้ ดังนั้นสิงโตแหลมกู๊ดโฮปอาจจะถือได้ว่าเป็นตัวแทนของสิงโตทรานส์วาล

ตัวผู้มีขนแผงคอใหญ่และยาว มีความยาวลำตัว 2.6-3.20 เมตร รวมทั้งหาง ตัวเมียยาว 2.35-2.75 เมตร น้ำหนักของตัวผู้โดยทั่วไป 150-250 กิโลกรัม ในขณะที่ตัวเมียประมาณ 110-182 กิโลกรัม ความสูงที่หัวไหล่ 0.92-1.23 เมตร ล่าสัตว์ขนาดใหญ่ เช่น ม้าลาย, ควายป่า, แอนทิโลป เป็นอาหาร รวมถึงลูกยีราฟที่เกิดใหม่หรืออ่อนแอด้วย

นอกจากนี้แล้ว สิงโตทรานส์วาลยังมีอีกประเภทหนึ่งที่หายาก คือ สิงโตขาว ที่มีลำตัวและแผงคอเป็นสีขาวเกือบทั้งหมด โดยที่ไม่ใช่สัตว์เผือก แต่เกิดจากการผิดปกติทางพันธุกรรม ซึ่งหาได้ยากมากและมีปริมาณที่น้อยมากแล้วในธรรมชาติ โดยจะพบได้เฉพาะอุทยานแห่งชาติครูเกอร์เท่านั้น

สิงโตทรานส์วาลมีมากกว่า 2,000 ตัวที่ได้รับการลงทะเบียนและคุ้มครองในอุทยานแห่งชาติครูเกอร์

อ้างอิง
-------

1. ↑  Roberts, A. 1929. New forms of African mammals. *Annals of the Transvaal Museum*, 13: 91.
2. ↑  Roberts, A. 1945. Descriptions of some new subspecies of mammals. *Annals of the Transvaal Museum*, 21: 65.
3. ↑  Haas, S.K.; Hayssen, V.; Krausman, P.R.. Mammalian species - Panthera leo. 2005 *Mammalian Species* (762): 1-11. pdf เก็บถาวร 2017-07-28 ที่ เวย์แบ็กแมชชีน
4. ↑  Barnett, Ross; Nobuyuki Yamaguchi, Ian Barnes and Alan Cooper (August 2006). "Lost populations and preserving genetic diversity in the lion Panthera leo: Implications for its ex situ conservation". Conservation Genetics 7 (4): 507–14
5. ↑  The Kruger Nationalpark Map. Honeyguide Publications CC. South Africa 2004.
6. ↑  Barnett, R.; Yamaguchi, N.; Barnes, I.; and Cooper, A. (2006): *The origin, current diversity and future conservation of the modern lion* (Panthera leo). Proc. R. Soc. B (2006) 273, 2119–2125 doi:10.1098/rspb.2006.3555

คอมมอนส์ มีภาพและสื่อเกี่ยวกับ:  
***Panthera leo krugeri***

แหล่งข้อมูลอื่น
---------------

 ข้อมูลที่เกี่ยวข้องกับ Panthera leo krugeri ที่วิกิสปีชีส์
ในทางวิทยาการคอมพิวเตอร์ **บัฟเฟอร์ข้อมูล** (อังกฤษ: Data buffer) **หรือที่พักข้อมูล** เป็นพื้นที่บนหน่วยความจำใช้สำหรับเก็บข้อมูลชั่วคราวขณะถูกย้ายจากแหล่งหนึ่งไปอีกแหล่งหนึ่ง

โดยปกติ ข้อมูลถูกเก็บในบัฟเฟอร์หลังจากรับมาจากอุปกรณ์นำเข้า (เช่น ไมโครโฟน) หรือก่อนถูกส่งไปยังอุปกรณ์ส่งออก (เช่น ลำโพง) อย่างไรก็ตาม บัฟเฟอร์อาจถูกใช้ขณะย้ายข้อมูลระหว่างการประมวลผลภายในคอมพิวเตอร์ เปรียบเทียบได้กับบัฟเฟอร์ในทางโทรคมนาคม บัฟเฟอร์สามารถใช้ในบริเวณหน่วยความจำที่กำหนดไว้ในฮาร์ดแวร์ หรือโดยใช้บัฟเฟอร์ข้อมูลเสมือนในซอฟต์แวร์ โดยชี้ที่ตำแหน่งในหน่วยความจำก็ได้ ในทุกกรณีนั้น ข้อมูลที่ถูกเก็บในบัฟเฟอร์ข้อมูลจะถูกเก็บในสื่อกลางเก็บข้อมูลด้วย บัฟเฟอร์ส่วนใหญ่ถูกใช้งานในซอฟต์แวร์ซึ่งมักใช้แรมที่เร็วกว่าเก็บข้อมูลชั่วคราว เนื่องจากใช้เวลาเข้าถึงข้อมูลน้อยกว่าเมื่อเปรียบเทียบกับฮาร์ดดิสก์ บัฟเฟอร์มักถูกใช้เมื่อมีความแตกต่างระหว่างอัตราการรับข้อมูลและอัตราการประมวลผล หรือในกรณีที่อัตราต่าง ๆ นี้มีความหลากหลาย ตัวอย่างเช่น สปูเลอร์ของเครื่องพิมพ์ หรือในสื่อวิดีโอออนไลน์แบบส่งต่อเนื่อง

บัฟเฟอร์หนึ่งมักปรับการตั้งเวลาโดยใช้อัลกอริทึมแถวคอย (หรือเข้าก่อนออกก่อน (FIFO)) พร้อมกับเขียนข้อมูลลงแถวคอยที่อัตราหนึ่ง และอ่านข้อมูลที่อีกอัตราหนึ่ง
Sleep Sort เป็นอัลกอริทึมการเรียงลำดับตามเวลา ทำงานโดยเชื่อมโยงตัวนับเวลากับแต่ละไอเท็มที่ต้องการจะเรียงลำดับ เคาน์เตอร์แต่ละตัวจะตั้งค่าเริ่มต้นด้วยค่าขององค์ประกอบที่จะสั่ง เคาน์เตอร์จะลดลง แล้วที่ความเร็วเท่ากัน เมื่อตัวนับที่กำหนดสิ้นสุดลงองค์ประกอบที่เชื่อมโยงจะถูกเพิ่มลงในตอนท้ายของรายการ เนื่องจากตัวนับหยุดขึ้นอยู่กับขนาดขององค์ประกอบรายการจะเรียงลำดับเมื่อเคาน์เตอร์ทั้งหมดถูกหยุดลง สามารถใช้งานได้โดยใช้ตัวจับเวลาระบบปฏิบัติการเช่นโดยการแยกแต่ละกระบวนการออกเป็นส่วน ๆ หรือใช้เวคเตอร์ตัวนับ

ประสิทธิภาพ
-----------

sleep sort จะก่อให้เกิดกระบวนการหนึ่งสำหรับแต่ละอาร์กิวเมนต์ แต่ละกระบวนการรอประมาณ n วินาทีจากนั้นพิมพ์ n ออกมา ซึ่งหมายความว่าใช้เวลา 1 วินาทีในการพิมพ์ "1", 2 วินาทีเพื่อพิมพ์ "2", 100 วินาทีเพื่อพิมพ์ "100" ซึ่งหมายความว่าส่วนใหญ่ตัวเลขจะถูกพิมพ์ออกมาตามลำดับขนาดของมันดังนั้นจึงเป็นการ "เรียงลำดับ" อาร์กิวเมนต์

ความซับซ้อนของอัลกอริธึมนี้ในโลกที่สมบูรณ์แบบคือ O (max (args)) เนื่องจากจะใช้เวลาสูงสุด (args) วินาทีในการพิมพ์ arg ที่ขนาดใหญ่ที่สุด ในความเป็นจริงความซับซ้อนคือ O (n ^ 2 + max (args)) เนื่องจากการรักษากระบวนการพื้นหลังหลายระบบขึ้นอยู่กับระบบปฏิบัติการเพื่อจัดการการสลับบริบทและจัดลำดับความสำคัญของกระบวนการดังนั้นอัลกอริทึมจึงใช้การจัดเรียงที่แท้จริงของเคอร์เนล

นอกจากนี้ยังไม่มีการค้ำประกันว่าผลลัพธ์ของการจัดเรียงเป็นจริงถูกต้องซึ่งเป็นคุณลักษณะที่อัลกอริทึมการเรียงลำดับอื่นๆส่วนใหญ่ไม่มี

| Class | Sorting Algorithm |
| Data Structure | Array |
| Worst-case performance | O(n²+max(input)) |
| Best-case performance | O(max(input)) |

Coding
------

### Python

```
from time import sleep

from threading import Timer 

def sleepsort(values):

    sleepsort.result = []

    def add1(x):

s       leepsort.result.append(x)

    mx = values[0]

    for v in values:

        if mx < v:

            mx = v

        Timer(v, add1, [v]).start()

    sleep(mx+1)

    return sleepsort.result

x = [5, 1, 3, 7]

print sleepsort(x)

```

**Result = [1, 3, 5, 7]**
**อ่างเก็บน้ำแม่ธิ** เป็นอ่างเก็บน้ำตามโครงการพระราชดำริของพระบาทสมเด็จพระมหาภูมิพลอดุลยเดชมหาราช บรมนาถบพิตร สร้างเพื่อกั้นลำห้วยแม่ธิในเขตพื้นที่บ้านดอยเวียง หมู่ที่ 9 ต.บ้านธิ อำเภอบ้านธิ จังหวัดลำพูน ก่อสร้างเมื่อ พ.ศ. 2528 พระบาทสมเด็จพระมหาภูมิพลอดุลยเดชมหาราช บรมนาถบพิตร ทางเสด็จพระราชดำเนิน ในพิธีเปิดอย่างเป็นทางการ เมื่อวันที่ 6 กุมภาพันธ์ พ.ศ. 2530 ใช้งบประมาณ จำนวน 41,934,360 บาท

อ่างเก็บน้ำบ้านธิ มีพันธุ์ปลาต่าง ๆ จำนวนมาก ทำให้ราษฎรสามารถจับปลา เพื่อบริโภค และจำหน่ายเป็นอาชีพเสริม บริเวณรอบอ่างติดกับขุนเจา ห้วย แม่ธิ มีทัศนียภาพที่สวยงาม มีทิวทัศน์เป็นภูเขาสวยต้นไม้เขียวขจี มองดูน่ารื่นรมย์ และเหมาะแก่การพักผ่อนหย่อนใจ ลึกเข้าไปประมาณ 5 กิโลเมตร มีน้ำตกที่สวยงามมีชื่อว่า **"น้ำตกห้วยหก"** เป็นน้ำตกธรรมชาติขนาด 7 ชั้น เป็นแหล่งท่องเที่ยวที่สำคัญอีกแห่งหนึ่งของจังหวัดลำพูนที่ไม่ไกลจากตัวเมืองมากนัก ระยะทางจากตัวเมืองลำพูนถึงอ่างเก็บน้ำแม่ธิ ประมาณ 30 กิโลเมตร

ลักษณะอ่างเก็บน้ำ
-----------------

อ่างเก็บน้ำแม่ธิ เป็นอ่างเก็บน้ำ ทำนบกว้าง 8 เมตร ยาว 437 เมตร สูง 26.5 เมตร ที่มีความจุประมาณ 4.5 ล้านลูกบาศก์เมตร สันอ่างมีความยาว 470 เมตร ครอบคลุมพื้นที่การเกษตร จำนวน 4,000 ไร่ 

อ่างเก็บน้ำแม่ธิ

การเดินทาง
----------

การเดินทางจากตัวเมืองลำพูน สามารถเดินทางได้โดยรถยนต์ โดยใช้ทางหลวงแผ่นดินหมายเลข 1147 จากลำพูน ผ่านนิคมอุตสาหกรรมลำพูน-ตำบลมะเขือแจ้-ตลาดสดอำเภอบ้านธิ จากนั้นเลี้ยวซ้ายใช้เส้นทางถนนบ้านธิ-ดอยเวียง ระยะทางประมาณ 7 กิโลเมตร จนสิ้นสุดปลายทาง

สถานที่ใกล้เคียง
----------------

1. **วัดพระธาตุดอยเวียง** อยู่ขวามือก่อนถึงอ่างเก็บน้ำแม่ธิ ประมาณ 1 กิโลเมตร สันนิษฐานว่าสร้างขึ้นในสมัยพระนางจามเทวี ราว พ.ศ. 1220
2. **น้ำตกห้วยหก** น้ำตกธรรมชาติขนาด 7 ชั้นที่มีความสวยงาม อยู่ลึกเข้าไปในอ่างเก็บน้ำแม่ธิ ใช้ระยะทางเดินเท้าประมาณ 5 กิโลเมตร
3. **วัดพระธาตุดอยห้างบาตร** ตำบลห้วยยาบ อำเภอบ้านธิ จังหวัดลำพูน
4. **พระพุทธเฉลิมสิริราช** พระพุทธรูปปางลีลา สูง 59 ศอก สร้างถวายเป็นพระราชกุศล เนื่องในวโรกาสเสด็จครองราชย์ปีที่ 50 ของพระบาทสมเด็จพระมหาภูมิพลอดุลยเดชมหาราช บรมนาถบพิตร

* วัดพระธาตุดอยเวียงวัดพระธาตุดอยเวียง
* พระพุทธเฉลิมสิริราช สูง 59 ศอก วัดศรีดอนชัยพระพุทธเฉลิมสิริราช สูง 59 ศอก วัดศรีดอนชัย

อ้างอิง
-------

1. ↑  "สำเนาที่เก็บถาวร". คลังข้อมูลเก่าเก็บจากแหล่งเดิมเมื่อ 2006-06-03. สืบค้นเมื่อ 2010-04-23.
2. ↑  รายชื่อโครงการอันเนื่องมาจากพระราชดำริ
3. ↑

| * ด
* ค
* ก
อำเภอบ้านธิ |
| --- |
| ตำบล | บ้านธิ • ห้วยยาบ |  |
| การปกครองส่วนท้องถิ่น | เทศบาลตำบลบ้านธิ • องค์การบริหารส่วนตำบลห้วยยาบ |
| พระธาตุ | วัดพระธาตุดอยเวียง • วัดพระธาตุดอยห้างบาตร |
| สถานที่ท่องเที่ยว | อ่างเก็บน้ำแม่ธิ • พระพุทธเฉลิมสิริราช • น้ำตกห้วยหก |
| สถานศึกษา | โรงเรียนป่าตาลบ้านธิพิทยา • โรงเรียนเทคโนโลยีหมู่บ้านครู ภาคเหนือ • มหาวิทยาลัยธนบุรี ศูนย์ลำพูน |
| ประชากร | ไทลื้อ • ไทยอง • ไทลาว |
**15760 อัลเบียน** (อังกฤษ: 15760 Albion) ชื่อเดิม **(15760) 1992 QB1** เป็นวัตถุพ้นดาวเนปจูนแรกที่ถูกค้นพบหลังดาวพลูโตและแครอน โดยถูกค้นพบเมื่อ พ.ศ.​ 2535 โดย ดาวิด ซี. จีวิตต (David C. Jewitt) และ เจน เอ็กซ์. ลู (Jane X. Luu) ณ หอดูดาวเมานาเคอาที่รัฐฮาวาย นับเป็นวัตถุดั้งเดิมที่อยู่ในแถบไคเปอร์ (classical Kuiper belt object) เป็นที่มาของชื่อ *cubewano (คิวบิวาโน)* สำหรับวัตถุแบบนี้ หลังส่วน "QB1" ของชื่อที่ถูกตั้ง จากการตั้งชื่อ "QB1" ชี้ถึงการเป็นวัตถุอันดับที่ 27 ที่ถูกพบในครึ่งหลังของเดือนสิงหาคมในปีนั้น ณ เดือนมกราคม พ.ศ. 2561 วัตถุจำนวนกว่า 2,400 ชิ้นถูกพบพ้นดาวเนปจูน โดยหลายชิ้นเรียกได้ว่าเป็นวัตถุดั้งเดิมที่อยู่ในแถบไคเปอร์

ผู้ค้นพบเสนอชื่อ "สไมลีย์ (Smiley)" สำหรับ (15760) 1992 QB1 ทว่าชื่อถูกใช้ก่อนหน้านี้โดยดาวเคราะห์น้อย 1613 สไมลีย์ ซึ่งตั้งชื่อตามนักดาราศาสตร์ชาวอเมรักัน ชาร์ส์ ฮิว สไมลีย์ (Charles Hugh Smiley) โดยได้รับตัวเลข 15760 และไม่มีชื่อเรียกจนเดือนมกราคม พ.ศ. 2561 (และมักถูกเรียกว่า "QB1" แม้จะเป็นชื่อที่กำกวมหากไม่ระบุปีที่ถูกค้นพบ) ต่อมาถูกให้ชื่อว่าอัลเบียนจากตำนานของวิลเลียม เบลก (William Blake's mythology)

บันทึก
------

**^**  ดาวเคราะห์น้อยตั้งชื่อโดยใช้รูปแบบเริ่มด้วยปีที่ถูกค้นพบ ตามด้วยครึ่งเดือนที่ถูกค้นพบตามตัวอักษร (เช่น A=วันที่ 1–15 มกราคม, B = วันที่ 16–31 มกราคม และอื่น ๆ) ต่อด้วยลำดับที่ถูกค้นพบตามตัวอักษร (ข้ามตัวไอ; I) ตามด้วยตัวเลข (เช่น 1992 QA, 1992 QB, 1992 QC ... 1992 QY, 1992 QZ, 1992 QA1, 1992 QB1 และอื่น ๆ) ตามรูปแบบนี้ Q = วันที่ 16–31 สิงหาคม และ B1 = 25+2=27

อ้างอิง
-------

1. ↑  
"IAUC 5611: 1992 QB1". IAU Minor Planet Center. 14 September 1992. สืบค้นเมื่อ 2011-07-05.
2. 1 2  
Marc W. Buie (30 November 1999). "Orbit Fit and Astrometric record for 15760". SwRI, Space Science Department. สืบค้นเมื่อ 2008-09-28.
3. ↑  
"JPL Small-Body Database Browser". Jet Propulsion Laboratory. สืบค้นเมื่อ 5 April 2016.
4. ↑  Dr. David Jewitt. "Classical Kuiper Belt Objects". David Jewitt/UCLA. คลังข้อมูลเก่าเก็บจากแหล่งเดิมเมื่อ July 5, 2013. สืบค้นเมื่อ July 1, 2013.
5. ↑  What Lurks in the Outer Solar System? เก็บถาวร 2001-12-18 ที่ เวย์แบ็กแมชชีน (Science@NASA, 13 September 2001)
6. ↑  "(15760) Albion = 1992 QB1". IAU Minor Planet Center. สืบค้นเมื่อ February 3, 2018.
ซ้าย: ทรงกลมที่ไม่มีการทำบัมป์แมปปิง กลาง: แผนที่ความสูงที่ใช้กับทรงกลม ขวา: ทรงกลมที่ใช้บัมป์แมปปิง จะเห็นได้ว่าการให้แสงเงาจะเปลี่ยนเพื่อให้ความสูงต่ำสอดคล้องกับแผนที่ความสูงในภาพกลาง จึงเห็นพื้นผิวเป็นหลุมเป็นบ่อเหมือนผลส้ม
**บัมป์แมปปิง** (bump mapping) เป็นเทคนิคในทางคอมพิวเตอร์กราฟิกส์ที่ใช้ในการเร็นเดอร์ ทำโดยพิจารณาความแตกต่างของเวกเตอร์แนวฉากบนพื้นผิวของวัตถุโดยใช้แผนที่ความสูงเพื่อนำไปคำนวณแสงและเงาให้กับแต่ละพิกเซล ภาพที่ได้จะมีความสมบูรณ์และมีรายละเอียด ใกล้เคียงกับรายละเอียดที่เป็นอยู่ในธรรมชาติมากขึ้น

เทคนิคนี้ได้ถูกเผยแพร่โดยจิม บลินในปี 1978

เปรียบเทียบกับวิธีอื่น ๆ
------------------------

ตั้งแต่ช่วงปี 2000 เป็นต้นมา วิธีการนอร์มัลแมปปิง ได้เป็นที่นิยมใช้มากกว่าบัมป์แมปปิง ถูกใช้โดยทั่วไปในการทำ 3DCG เช่น ในเกม นอร์มัลแมปปิงสามารถเก็บข้อมูลทิศทางในแนวแกน x, y, z ต่างจากบัมป์แมปปิงซึ่งเก็บได้เฉพาะข้อมูลความสูง จึงสามารถแสดงได้แม่นยำกว่า อย่างไรก็ตาม นอร์มัลแมปปิงจะต้องแสดงผลโดยใช้เครื่องมือพิเศษบางประเภท ในขณะที่บัมป์แมปปิงมีข้อดีตรงที่สามารถสร้างด้วยมือได้อย่างง่ายดายโดยใช้ซอฟต์แวร์ระบายสี

เทคนิคขั้นสูงอื่น ๆ เช่น พารัลแลกซ์แมปปิง ยังถูกใช้กันโดยทั่วไปในเกมตั้งแต่ยุคปี 2010 เป็นต้นมา บัมป์แมปปิงและนอร์มัลแมปปิงนั้นจะแสดงเฉพาะเงาโดยการเปลี่ยนความอ่อนเข้มโดยที่ยังคงรักษาตำแหน่งของพื้นผิวของวัตถุไว้ตามเดิม ทำให้ดูไม่เป็นธรรมชาติเมื่อผิวมีความนูนเว้าขนาดใหญ่มาก ส่วนพารัลแลกซ์แมปปิงจะมีการเลื่อนพิกัดของลายผิวของวัตถุ จึงสามารถแสดงได้แม่นยำยิ่งขึ้น

อย่างไรก็ตาม ทั้งบัมป์แมปปิง นอร์มัลแมปปิง และพารัลแลกซ์แมปปิง ต่างก็ไม่ได้เปลี่ยนรูปร่างของวัตถุ ดังนั้นเงาร่างของตัววัตถุจะไม่เปลี่ยนแปลง ดังนั้น แม้จะใช้วิธีพารัลแลกซ์แมปปิงซึ่งสามารถแสดงออกได้อย่างสมจริง การแสดงออกใกล้กับเงาร่างของวัตถุนั้นก็ยังอาจดูไม่เป็นธรรมชาติ

อีกวิธีที่คล้ายกับบัมป์แมปปิงคือ ดิสเพลซเมนต์แมปปิง ซึ่งเป็นอีกเทคนิคระดับสูงที่ใช้ในการสร้างหนัง แม้ว่าจะไม่นิยมใช้กับเกมช่วงยุคปี 2010 เนื่องจากการกินทรัพยากรเครื่องหนักเกินไป ข้อแตกต่างคือบัมป์แมปปิงจะเปลี่ยนเฉพาะพื้นผิวแนวฉากเพื่อเปลี่ยนลักษณะที่แสงตกกระทบ ทำให้ดูราวกับว่ามีการนูนและเว้า ในขณะที่ดิสเพลซเมนต์แมปปิงจะเปลี่ยนรูปร่างของตัววัตถุไปเลย จึงสามารถแสดงได้อย่างแม่นยำยิ่งขึ้น
ธงชาติสาธารณรัฐสังคมนิยมโซเวียตคารีโล-ฟินนิช
ที่ตั้งของสาธารณรัฐสังคมนิยมโซเวียตคารีโล - ฟินนิช
**ธงชาติสาธารณรัฐสังคมนิยมโซเวียตคารีโล-ฟินนิช** มีลักษณะเป็นธงแดงรูปสี่เหลี่ยมผืนผ้า กว้าง 1 ส่วน ยาว 2 ส่วน ที่มุมธงบนด้านคันธงมีรูปค้อนเคียวและดาวแดงอย่างธงชาติสหภาพโซเวียต  ตอนล่างของธงเป็นแถบสีฟ้าและแถบสีเขียวพาดไปตามความยาวของธง เรียงลำดับจากบนลงล่าง แต่ละแถบกว้างประมาณ 1 ใน 5 ของส่วนกว้างของธง ธงดังกล่าวนี้เริ่มใช้เมื่อ ค.ศ. 1953 และเลิกใช้ในปี ค.ศ. 1956 จากการยุบเลิกสาธารณรัฐสังคมนิยมโซเวียตคารีโล-ฟินนิชโดยสหภาพโซเวียต

เมื่อมีการยกฐานะสาธารณรัฐปกครองตนเองคาเรเลียขึ้นเป็นสาธารณรัฐสังคมนิยมโซเวียตคารีโล-ฟินนิชในเดือนมีนาคม ค.ศ. 1940 ได้มีการออกแบบธงประจำดินแดนขึ้นใหม่ โดยมีลักษณะเป็นธงแดงรูปสี่เหลี่ยมผืนผ้า ที่มุมธงบนด้านคันธงมีรูปค้อนเคียวและอักษรบอกนามประเทศ 2 แถว แถวบนเป็นอักษรละติน ภาษาฟินแลนด์ ใจความว่า *Karjalais-Suomalainen SNT* (ย่อจาก *Karjalais-Suomalainen Sosialistinen Neuvostotasavalta*) แถวล่างเป็นภาษารัสเซีย อักษรซีริลลิก ใจความว่า *Карело-Финская ССР* (ย่อจาก (Карело-Финская Советская Социалистическая Республика) รูปดังกล่าวทั้งหมดเป็นสีเหลืองทอง

ในปี ค.ศ. 1947 ได้มีผู้ออกแบบธงสำหรับสาธารณรัฐสังคมนิยมโซเวียตคารีโล-ฟินนิชขึ้นใหม่ โดยมีลักษณะเป็นธงแดงรูปค้อนเคียวและดาวแดง ใต้รูปดังกล่าวมีอักษรย่อ 2 แถว เป็นใจความว่า K.-S.S.N.T. และ К.-Ф.С.С.Р. ตอนล่างของธงมีแถบสีฟ้าขนาดใหญ่และแถบสีเขียวขนาดเล็กพาดผ่านตามแนวนอน ในแถบสีฟ้านั้นมีรูปต้นไม้ขนาดเล็กสีดำ 20 ต้น วางเรียงรายไปตามแถบนั้น ธงดังกล่าวแม้จะไม่มีการใช้จริง แต่ก็มีการสันนิษฐานว่าธงนี้อาจมีอิทธิพลในการออกแบบธงชาติแบบสุดท้ายใน ค.ศ. 1953 ก็ได้ เนื่องจากลักษณะรูปแบบของธงนั้นคล้ายคลึงกันมาก

ดูเพิ่ม
-------

* ธงชาติสาธารณรัฐคาเรเลีย

แหล่งข้อมูลอื่น
---------------

* ธงชาติสาธารณรัฐสังคมนิยมโซเวียตคารีโล-ฟินนิช (1940-1956) ที่ Flags of the World (อังกฤษ)

| * ด
* ค
* ก
ธงชาติสหภาพโซเวียตและสาธารณรัฐโซเวียตต่าง ๆ |
| --- |
| หลัก | 
* สหภาพสาธารณรัฐสังคมนิยมโซเวียต

 | ตราแผ่นดินของสหภาพโซเวียต |
| สาธารณรัฐองค์ประกอบ | 
* อาร์มีเนีย
* อาเซอร์ไบจาน
* เบียโลรัสเซีย
* เอสโตเนีย
* จอร์เจีย
* คาซัคสถาน
* เคอร์กีเซีย
* ลัตเวีย
* ลิทัวเนีย
* มอลเดเวีย
* รัสเซีย
* ทาจิกิสถาน
* เติร์กเมเนีย
* ยูเครน
* อุซเบกิสถาน

 |
| สาธารณรัฐโซเวียตอายุสั้น | 
* ทรานส์คอเคซัส
* คารีโล-ฟินนิช

 |